
ԳՈՒՅՔ ՆՎԻՐԵԼՈՒ, ԱՄՐԱՑՆԵԼՈՒ, ԱՆՀԱՏՈՒՅՑ ՕԳՏԱԳՈՐԾՄԱՆ ԻՐԱՎՈՒՆՔՈՎ ՏՐԱՄԱԴՐԵԼՈՒ ՄԱՍԻՆ
ՀՀ ԿԱՌԱՎԱՐՈՒԹՅԱՆ ՈՐՈՇՄԱՆ ՆԱԽԱԳԾԻ       
	1. ՀՀ ֆինանսների նախարարություն
	05․05․2026թ․

	
	N 04/9/11517-2026

	ՀՀ տարածքային կառավարման և ենթակառուցվածքների նախարարության 18.04.2026թ․ N ԴԽ//15196-2026 գրությամբ ներկայացված «Գույք նվիրելու մասին» ՀՀ կառավարության որոշման նախագծի վերաբերյալ, որով առաջարկվում է ՀՀ ՏԿԵՆ պետական գույքի կառավարման կոմիտեին ամրացված ՀՀ սեփականություն հանդիսացող Լոռու մարզ, համայնք Սպիտակ, քաղ․ Սպիտակ, Խնկոյան փողոց, 134 հողամաս հասցեում գտնվող 0.34471 հեկտար մակերեսով բնակելի կառուցապատման գործառնական նշանակության հողամասի վրա կառուցված բազմաբնակարան բնակելի շենքի բնակարանները և հողամասի ու ընդհանուր օգտագործման տարածքների նկատմամբ համապատասխան բաժնեմասը նվիրել քաղաքացիներին, հայտնում ենք հետևյալը.
1. Նախագծին կից N 1 հավելվածում ներկայացված են հին և նոր շենքերում բնակարանների մակերեսները, սակայն մի շարք բնակարանների մասով բացակայում են հին շենքում զբաղեցրած բնակարանների մակերեսների վերաբերյալ տվյալները։ Առաջարկում ենք լրացնել բաց թողնված տվյալները՝ դրանք նոր շենքում տրամադրվող բնակարանների մակերեսների հետ համադրելի դարձնելու նպատակով։
2. Նախագծի հիմնավորման համաձայն Նախագծի ընդունումը ՀՀ պետական բյուջեում ծախսերի և եկամուտների էական ավելացում կամ նվազեցում չի առաջացնի:
Այդ կապակցությամբ հայտնում ենք, որ «էական» եզրույթի առկայությունը ենթադրում է ՀՀ պետական բյուջեից լրացուցիչ ֆինանսական միջոցների հատկացման անհրաժեշտություն:
Ուստի առաջարկում ենք հիմնավորման վերոնշյալ մասից հանել «էական» բառը, միաժամանակ այսուհետ իրավական ակտերի նախագծերը ներկայացնելիս, դրանց կից տեղեկանք-հիմնավորումներում ֆինանսական գնահատականներին վերաբերող տեղեկատվությունը ներկայացնել առավել հստակ կամ բացառել լրացուցիչ ծախսերի անհրաժեշտությունը՝ համապատասխան հիմնավորումներով, կամ ծախսերի առկայության դեպքում ներկայացնել հաշվարկներով հիմնավորված ֆինանսական գնահատականը:
	


1․ Քննարկվել է
Նախագծին կից N 1 հավելվածում ներառվել է ՀՀ Լոռու մարզի Սպիտակի համայնքապետարանի կողմից տրամադրված առկա տեղեկատվությունը, այլ տեղեկատվություն առկա չէ։

2․ Ընդունվել է ի գիտություն
Նախագծի հիմնավորումից հանվել է «էական» բառը:


	2․ ՀՀ աշխատանքի և սոցիալական հարցերի նախարարություն
	27․04․2026թ․

	
	N ԱԹ/ԱՀ/15610-2026

	Ձեր գրության կապակցությամբ հայտնում եմ, որ Սպիտակ քաղաքի Խնկոյան 134 հասցեում կառուցված շենքի բնակարանների բաշխման վերաբերյալ ՀՀ աշխատանքի և սոցիալական հարցերի նախարարությունը (այսուհետ՝ նախարարություն) 26.03.2026 թ. ԱԹ/ԱՀ/11224-2026 գրությամբ ՀՀ տարածքային կառավարման և ենթակառուցվածքների նախարարությանը առաջարկել է ՀՀ կառավարության համապատասխան որոշման նախագծում նախատեսել դրույթ չբաշխված բնակարաններն անհատույց օգտագործման իրավունքով նախարարությանը հատկացնելու վերաբերյալ՝ որպես սոցիալական բնակարանային ֆոնդ «Օթևան» ՊՈԱԿ-ին ամրացնելու նպատակով։
Հաշվի առնելով վերոգրյալը՝ առաջարկում ենք «Գույք նվիրելու և Հայաստանի Հանրապետության կառավարության 2025 թվականի հուլիսի 3-ի թիվ 878-Ա որոշման մեջ փոփոխություն կատարելու մասին» ՀՀ կառավարության որոշման նախագծում ներառել վերոնշյալ բովանդակությամբ համապատասխան դրույթ:
	Ընդունվել է
Նախագծում ներառվել են համապատասխան դրույթներ։

	3․ ՀՀ արդարադատության նախարարություն
	30․04․2026թ․

	
	N /27.3.3/22291-2026

	«Գույք նվիրելու և Հայաստանի Հանրապետության կառավարության 2025 թվականի հուլիսի 3-ի թիվ 878-Ա որոշման մեջ փոփոխություն կատարելու մասին» Հայաստանի Հանրապետության կառավարության որոշման նախագծի (այսուհետ՝ Նախագիծ) վերաբերյալ հայտնում ենք հետևյալը․
1․ Նախագծի 1-ին կետով նախատեսվում է՝ Հայաստանի Հանրապետության տարածքային կառավարման և ենթակառուցվածքների նախարարության պետական գույքի կառավարման կոմիտեին (այսուհետ՝ կոմիտե) ամրացված Հայաստանի Հանրապետության սեփականություն հանդիսացող Լոռու մարզ, համայնք Սպիտակ, քաղ․ Սպիտակ, Խնկոյան փողոց, 134 հողամաս հասցեում գտնվող 0.34471 հեկտար մակերեսով 6 472 620 դրամ շուկայական արժեքին մոտարկված կադաստրային արժեքով բնակելի կառուցապատման գործառնական նշանակության հողամասի վրա կառուցված բազմաբնակարան բնակելի շենքի (այսուհետ՝ Գույք) բնակարանները և հողամասի ու ընդհանուր օգտագործման տարածքների նկատմամբ համապատասխան բաժնեմասը նվիրել քաղաքացիներին՝ համաձայն սույն որոշման հավելված 1-ի և 2-ի։
Այս համատեքստում հարկ է անդրադառնալ Նախագծին կից ներկայացված հիմնավորմանը, որում նշվել է, որ Կոմիտեն երկամսյա ժամկետում կապահովի Գույքի նկատմամբ Հայաստանի Հանրապետության սեփականության իրավունքի պետական գրանցումը և նշված ժամկետից սկսած երկամսյա ժամկետում միայն որոշման հավելվածում ներառված քաղաքացիների հետ կկնքի բնակարանների նվիրատվության պայմանագրեր։
Միաժամանակ հիմնավորման մեջ նշվում է, որ կան մահացած անձինք (առանց ժառանգի), ՀՀ-ում չգտնվող անձինք, այլ բնակարան ունեցող անձինք կամ պետական ծրագրերից արդեն օգտված անձինք, մինչդեռ բացակայում են շահառուների ընտրության հստակ չափանիշները՝ ինչ սկզբունքով են շահառուները բացառվել կամ ընդգրկվել համապատասխան հավելվածում։ Բացի այդ, Նախագծին կից ներկայացված հիմնավորումից պարզ չէ, արդյոք պետության կողմից տրամադրվում է կրկնակի աջակցություն և նույն գույքը նվիրաբերվում է նաև այն անձանց, ովքեր արդեն ունեն այլ անշարժ գույք կամ օգտվել են պետական աջակցության ծրագրերից։
Նաև, հիմնավորման մեջ նշվում է, որ շահառուների թվում առկա է մահացած անձ (առանց ժառանգի), սակայն Նախագծով չի կարգավորվում տվյալ բնակարանի հետագա կարգավիճակը, արդյոք այն հանվում է համապատասխան ցուցակից, թե հատկացվելու է այլ շահառուի։ Միաժամանակ համապատասխան հավելվածում մահացած անձանց ներառելը, ևս ունի լրացուցիչ պարզաբանման կարիք։
Նշված խնդիրների համատեքստում հիմնավորումն ունի լրամշակման կարիք։
Միաժամանակ հարկ է նկատի ունենալ, որ Նախագծից և դրան կից ներկայացված հիմնավորումից բխում է, որ նախատեսվում է նվիրատվությամբ տրամադրել այնպիսի գույք, որի նկատմամբ Հայաստանի Հանրապետության սեփականության իրավունքը դեռևս պետական գրանցում չի ստացել։ 
Այս առնչությամբ անհրաժեշտ է նկատի ունենալ, որ Նախագծի նախաբանում հղում կատարված լիազորող նորմերի բովանդակությունից բխում է, որ նվիրատվության առարկա կարող է հանդիսանալ միայն այն գույքը, որի նկատմամբ առկա է գրանցված սեփականության իրավունք, հետևաբար, անհրաժեշտ է նվիրատվության գործընթացը իրականացվել բացառապես տվյալ գույքի նկատմամբ Հայաստանի Հանրապետության սեփականության իրավունքի պետական գրանցումից հետո։
Բացի այդ, հայտնում ենք, որ Նախագծի 1-ի կետում «քաղ․» հապավումն ունի վերանայման կարիք, հիմք ընդունելով «Նորմատիվ իրավական ակտերի մասին» օրենքի 21-րդ հոդվածի 2-րդ մասը, համաձայն որի՝  արգելվում են նորմատիվ իրավական ակտում կատարել բառերի կամ տերմինների անհարկի կրճատումներ, ինչպես նաև բառերի կամ տերմինների հապավումներ:
2․ Նախագծի 3-րդ կետի 1-ին ենթակետով հանձնարարվում է Հայաստանի Հանրապետության տարածքային կառավարման և ենթակառուցվածքների նախարարության պետական գույքի կառավարման կոմիտեի նախագահին սույն որոշման 2-րդ կետում նշված փաստաթղթերը ստանալուց հետո երկամսյա ժամկետում ապահովվել Գույքի նկատմամբ Հայաստանի Հանրապետության սեփականության իրավունքի պետական գրանցումը։
Այս կապակցությամբ հարկ է նկատի ունենալ «Գույքի նկատմամբ իրավունքների պետական գրանցման մասին» օրենքի 20-րդ հոդվածի 1-ին մասը, համաձայն որի՝ անշարժ գույքի պետական ռեգիստրը մասնակցում է Հայաստանի Հանրապետության տարածքում անշարժ գույքի շուկայի բնագավառում ընդհանուր քաղաքականության մշակմանը և ապահովում է դրա իրականացումը, իրականացնում է գույքի նկատմամբ իրավունքների պետական գրանցումը (․․․):
Նշված դրույթից բխում է, որ անշարժ գույքի նկատմամբ իրավունքների պետական գրանցումը վերապահված է անշարժ գույքի պետական ռեգիստրի լիազոր մարմնին, ուստի նշված կարգավորման մեջ նախատեսված ձևակերպումը, որով կոմիտեի նախագահին վերագրվում է «պետական գրանցումն ապահովելու» գործառույթ անհրաժեշտ է խմբագրել՝ նշում կատարելով, որ կոմիտեն ներկայացնում է անհրաժեշտ փաստաթղթերը անշարժ գույքի նկատմամբ իրավունքների պետական գրանցումն իրականացնող լիազոր մարմնին՝ պետական գրանցման գործընթացն իրականացնելու նպատակով։
3․ Նախագծի 3-րդ կետի 2-րդ ենթակետում կիրառված «գույքի միակողմանի ընդունման» ձևակերպումը պարզ չէ և ունի հստակեցման կարիք։
4․ Նախագծի 5-րդ կետով նախատեսվել է ուժը կորցրած ճանաչել Հայաստանի Հանրապետության կառավարության 2025 թվականի հուլիսի 3-ի «Գույքի նվիրատվությունն ընդունելու և գույք ամրացնելու մասին» թիվ 878-Ա որոշման 2-րդ կետի 2-րդ և 3-րդ ենթակետերը, մինչդեռ Նախագծին կից ներկայացված հիմնավորման մեջ բացակայում են նախատեսված փոփոխությունների անհրաժեշտության վերաբերյալ մանրամասն հիմնավորումները։
Նշվածից ելնելով հիմնավորումն ունի լրամշակման կարիք։
Միաժամանակ հայտնում ենք, որ վերոնշյալ ենթակետերն ուժը կորցրած ճանաչելու արդյունքում անհրաժեշտություն կառաջանա Հայաստանի Հանրապետության կառավարության 2025 թվականի հուլիսի 3-ի թիվ 878-Ա որոշման 2-րդ կետի 1-ին ենթակետում «․» կետադրական նշանը փոխարինել «։» կետադրական նշանով։
5․  Նախագծին կից ներկայացված հիմնավորման մեջ նշված նոր կառուցվող շենքում առկա բնակարանների մակերեսները չեն համապատասխանում Նախագծի Հավելված 1-ում նշված համապատասխան բնակարանների մակերեսների հետ, ուստի այս առումով անհրաժեշտ է Հավելված 1-ը և Նախագիծը համապատասխանեցնել միմյանց։
Միաժամանակ հայտնում ենք, որ Նախագծին կից ներկայացված հիմնավորման մեջ նշվել է, որ Նախագծով առաջարկվում է Հայաստանի Հանրապետության տարածքային կառավարման և ենթակառուցվածքների նախարարության պետական գույքի կառավարման կոմիտեին (այսուհետ՝ Կոմիտե) ամրացված Հայաստանի Հանրապետության սեփականություն հանդիսացող Լոռու մարզ, համայնք Սպիտակ, քաղ․ Սպիտակ, Խնկոյան փողոց, 134 հողամաս հասցեում գտնվող 0.34471 հեկտար մակերեսով հողամասի վրա կառուցված բազմաբնակարան բնակելի շենքի (այսուհետ՝ Գույք) բնակարանները նվիրաբերել քաղաքացիներին, մինչդեռ Նախագծի 1-ին կետով նախատեսվում է համապատասխան բնակարանները նվիրել քաղաքացիներին, ուստի այս առումով ևս հիմնավորումն ունի լրամշակման կարիք։
	


1․ Քննարկվել է
Նախագծին կից N 1 հավելվածում ներառվել է ՀՀ Լոռու մարզի Սպիտակի համայնքապետարանի կողմից տրամադրված առկա տեղեկատվությունը, այլ տեղեկատվություն առկա չէ։












































Ընդունվել է 
գույքի նկատմամբ գրանցվել է Հայաստանի Հանրապետության սեփականության իրավունքը։


Նախագծի 1-ին կետում «քաղ․» հապավումը խմբագրվել է։






2․Քննարկվել է 
Նախագիծը խմբագրվել է՝ կետը հանվել է Նախագծից։























3․ Քննարկվել է
Նախագիծը խմբագրվել է՝ կետը հանվել է Նախագծից։


4․Քննարկվել է
Նախագիծը խմբագրվել է՝ կետը հանվել է Նախագծից։











5․ Քննարկվել է
Նախագծի հիմնավորման և Նախագծին կից N 1 հավելվածում ներառվել է ՀՀ Լոռու մարզի Սպիտակի համայնքապետարանի կողմից տրամադրված առկա տեղեկատվությունը, այլ տեղեկատվություն առկա չէ։





Ընդունվել է 
Նախագծի հիմնավորումը խմբագրվել է։

	4․ ՀՀ կադաստրի կոմիտե
	28․04․2026թ․

	
	N ՍԹ/8402-2026

	   Ի պատասխան Ձեր 2026 թվականի ապրիլի 18-ի N ԴԽ//15196-2026 գրության՝ հայտնում ենք, որ «Գույք նվիրելու և Հայաստանի Հանրապետության կառավարության 2025 թվականի հուլիսի 3-ի թիվ 878-Ա որոշման մեջ փոփոխություն կատարելու մասին» ՀՀ կառավարության որոշման նախագծի (այսուհետ՝ Նախագիծ) վերաբերյալ հայտնում ենք հետևյալը.
   Նախագծի 1-ին կետով նախատեսվում է ՀՀ Լոռու մարզ, համայնք Սպիտակ, քաղաք Սպիտակ, Խնկոյան փողոց, 134 հողամաս հասցեում գտնվող 0.34471 հա մակերեսով, բնակավայրերի նպատակային նշանակության, բնակելի կառուցապատման գործառնական նշանակության հողամասի վրա կառուցված բազմաբնակարան բնակելի շենքի բնակարանները և հողամասի ու ընդհանուր օգտագործման տարածքների նկատմամբ համապատասխան բաժնեմասը նվիրել քաղաքացիներին:
 1․ Հաշվի առնելով վերոգրյալը և այն հանգամանքը, որ ըստ օրթոֆոտոհատակագծի վերը նշված 0.34471 հա մակերեսով հողամասով (կադաստրային ծածկագիր՝
06-006-0490-0004) անցնում է նաև այլ հողօգտագործողների գույքերին մոտեցնող ճանապարհ՝ առաջարկում ենք ձեռնարկել համապատասխան միջոցներ կառուցված բազմաբնակարան շենքի զբաղեցրած և սպասարկման համար անհրաժեշտ հողամասի և ընդհանուր օգտագործման ճանապարհի սահմանների և մակերեսների ճշտման ուղղությամբ և ստացված մակերեսները ներառել Նախագծում։
2․ Նախագծի 3-րդ կետի 1-ին ենթակետի կապակցությամբ հարկ ենք համարում նշել, որ գույքի նկատմամբ սեփականության իրավունքի գրանցման գործառույթն օրենսդրորեն վերապահված է Կադաստրի կոմիտեին, ուստի Պետական գույքի կառավարման կոմիտեն (այսուհետ՝ Կոմիտե) իրավասու չէ ապահովվելու գրանցման աշխատանքները, այլ կարող է իրականացնել իրավունքի պետական գրանցման համար անհրաժեշտ փաստաթղթերի հավաքագրման և դրանք պետական գրանցման համար լիազոր մարմին ներկայացնելու հետ կապված աշխատանքները: Հետևաբար՝ առաջարկում ենք վերոնշյալ ենթակետը շարադրել այն բովանդակությամբ, որ Նախագծի 2-րդ կետում նշված փաստաթղթերի փաթեթը ստանալուց հետո Կոմիտեն պետք է հավաքագրի քաղաքացիների սեփականության իրավունքի պետական գրանցման համար անհրաժեշտ բոլոր փաստաթղթերը և օրենքով սահմանված կարգով ներկայացնի Կադաստրի կոմիտե՝ իրավունքի պետական գրանցման:
	















1 Քննարկվել է
Հետագայում անհրաժեշտության դեպքում կիրականացվեն համապատասխան ճշտումներ։



2․ Քննարկվել է
Նախագիծը խմբագրվել է՝ կետը հանվել է Նախագծից։


	5․ ՀՀ քաղաքաշինության կոմիտե
	29․04․2026թ․

	
	N 01/18.5/7136-2026

	ՀՀ քաղաքաշինության կոմիտեն «Գույք նվիրելու և Հայաստանի Հանրապետության կառավարության 2025 թվականի հուլիսի 3-ի թիվ 878-Ա որոշման մեջ փոփոխություն կատարելու մասին» ՀՀ կառավարության որոշման նախագծի (այսուհետ՝ Նախագիծ) վերաբերյալ հայտնում է.
1. Նախագծի 1-ին կետում N1 և N2 հավելվածների մասով դրույթներն առանձնացնել և հստակեցնել, ինչպես դա արված է հիմնավորման մեջ:
1. Նկատի ունենալով, որ գույքի նկատմամբ դեռևս իրավունքների պետական գրանցում իրականացված չէ, առաջարկում ենք քննարկել նախագծի N1 հավելվածում բնակարանների մակերեսների ամրագրման և N2 հավելվածով հատակագծերի կցման հարցը, հաշվի առնելով, որ գրանցման փուլում մակերեսի մասով կարող են առաջանալ ոչ էական անհամապատասխանություններ, որոնք կարող են հանգեցնել որոշման վերանայման անհրաժեշտության: 
1. ՀՀ Լոռու մարզի Սպիտակ համայնքի Սպիտակ քաղաքի Խնկոյան 134 հասցեում կառուցված նոր բազմաբնակարան շենքում առկա է 36 բնակարան: Նախագծով կարգավորվում է դրանցից միայն 22-ի բաշխման հարցը, իսկ մնացած 14 բնակարանների հետագա տնօրինման կամ բաշխման վերաբերյալ նախագծում անդրադարձ կատարված չէ: Առաջարկում ենք կամ նախագծում, կամ դրա հիմնավորման մեջ անդրադարձ կատարել մնացած 14 բնակարանների հետագա տնօրինման հարցին:
1. Նախագծի 1-ին կետի համաձայն՝ բնակարանները նվիրվում են N1 հավելվածում նշված քաղաքացիներին, սակայն N1 հավելվածում նշված են նաև մահացած անձինք, ինչը հետագա նվիրատվության գործընթացի ժամանակ խնդիրներ կարող է առաջացնել։ Դրանից ելնելով առաջարկում եմ քննարկել նման տվյալների ներառման նպատակահարմարությունը:
1. Քանի որ Նախագծի N1 հավելվածի համաձայն նվիրատվությամբ հանձնվող բնակարանները և ընտանիքների կողմից նախկինում զբաղեցված սենյակները տարբերվում են, առաջարկում ենք նախագծի հիմնավորման մեջ հստակեցնել, թե ինչպես է որոշվել ընտանիքներին հասանելիք սենյակների թիվը (օրինակ՝ ընտանիքների փաստացի անձերի թվից ելնելով):
1. Նախագծի հիմնավորման համաձայն՝ Սպիտակ քաղաքի Խնկոյան 134 հասցեում գտնվող հողամասի վրա նախկինում առկա փայտաշեն հանրակացարանի երկու մասնաշենքերի մասով պետական գրանցում չի եղել, այսինքն՝ քաղաքացիներն իրենց կողմից զբաղեցված բնակարանների նկատմամբ գրանցված իրավունքներ չեն ունեցել։ Ուստի, առաջարկում ենք նախագծի հիմնավորմամբ անդրադառնալ նաև նոր կառուցված շենքի բնակարանը քաղաքացիներին սեփականության իրավունքով հանձնելու հիմնավորումներին:
1. Նախագծի 5-րդ կետով առաջարկվում է ուժը կորցրած ճանաչել Հայաստանի Հանրապետության կառավարության 2025 թվականի հուլիսի 3-ի «Գույքի նվիրատվությունն ընդունելու և գույք ամրացնելու մասին» թիվ 878-Ա որոշման 2-րդ կետի 2-րդ և 3-րդ ենթակետերը, սակայն դրա հիմնավորումներին այդ մասով նախագծի հիմնավորման մեջ անդրադարձ կատարված չէ:
	
1․ Չի ընդունվել 
Նախագծի 1-ին կետը և Նախագծի N1 և N2 հավելվածները շարադրված են հստակ, ուստի դրա անհրաժեշտությունը բացակայում է։

2․Ընդունվել է
Հատակագծերը կցվել են նախագծին։



 
3 Ընդունվել է
Նախագծում ներառվել են համապատասխան դրույթներ
Նվիրատվության իրավունքով չտրամադրվող մնացած 14 բնակարանների հետագա տնօրինման վերաբերյալ։

4․ 5․և 6․ Քննարկվել է
Նախագծին կից N 1 հավելվածում ներառվել է ՀՀ Լոռու մարզի Սպիտակի համայնքապետարանի կողմից տրամադրված առկա տեղեկատվությունը, ուստի Կոմիտեն դրա խմբագրումը համարում է ոչ նպատակահարմար։
Այլ տեղեկատվություն Կոմիտեում առկա չէ։










7․ Քննարկվել է
Նախագիծը խմբագրվել է՝ կետը հանվել է Նախագծից։



	6․ ՀՀ Լոռու մարզպետարան
	21․04․2026թ․

	
	N 01/108,3/03765-2026

	Ի պատասխան Ձեր՝ 18․04․2026թ․ թիվ ԴԽ//15196-2026 գրության, հայտնում եմ, որ «Գույք նվիրելու և Հայաստանի Հանրապետության կառավարության 2025 թվականի հուլիսի 3-ի թիվ 878-Ա որոշման մեջ փոփոխություն կատարելու մասին» ՀՀ կառավարության որոշման նախագծի վերաբերյալ /ներկայացված քաղաքացիների մասով/ առարկություններ չկան։

	7․ ՀՀ ՎԱՐՉԱՊԵՏԻ ԱՇԽԱՏԱԿԱԶՄԻ
ԻՐԱՎԱԲԱՆԱԿԱՆ ՎԱՐՉՈՒԹՅՈՒՆ
	12․06․2026թ․

	
	N 02/16.32/20141-2026

	Ներկայացված նախագծի 1-ին կետով նախատեսված՝ Կոմիտեին ամրացված ՀՀ սեփականություն հանդիսացող Գույքը քաղաքացիներին նվիրելու վերաբերյալ դրույթը անհրաժեշտ է դիտարկել ՀՀ կառավարության 2024 թվականի դեկտեմբերի 19-ի թիվ 2037-Ն որոշմամբ հաստատված համապատասխան կարգի շրջանակում: Ինչ վերաբերում է նախագծի նախաբանում նշված դրույթին, այն չի կարող պատշաճ լիազորող նորմ դիտարկվել սույն նախագծի ընդունման համար, որի պարագայում հնարավոր չէ գնահատել նախագծի առանձին կարգավորումների իրավաչափությունը։
	Միևնույն ժամանակ, հիմք ընդունելով «Նորմատիվ իրավական ակտերի մասին» օրենքի 13-րդ հոդվածի 1-ին մասի կարգավորումները՝ նախագծի նախաբանում անհրաժեշտ է հղում կատարել միայն սույն որոշման ընդունման համար Կառավարությանը համապատասխան լիազորություն վերապահող իրավական ակտի հոդվածին կամ մասին, իսկ ոչ վերաբերելի դրույթների ամրագրման անհրաժեշտությունը բացակայում է:
	Քննարկվել է
ՀՀ կառավարության 2024 թվականի դեկտեմբերի 19-ի թիվ 2037-Ն որոշմամբ հաստատված կարգի շրջանակում քաղաքացիներին նվիրելու հարցը հնարավոր չէ դիտարկել, քանի որ այն նվիրատվության իրավունքով տրամադրվում է նախկինում նույն հասցեում բնակված բնակիչներին։
Ընդունվել է նախագծի նախաբանը խմբագրվել է։ 

	8․ Վարչապետի աշխատակազմի տարածքային զարգացման և շրջակա միջավայրի հարցերի վարչություն
	12․06․2026թ․

	
	N 02/16.32/20141-2026

	«Գույք նվիրելու, ամրացնելու, անհատույց օգտագործման իրավունքով տրամադրելու մասին» ՀՀ կառավարության որոշման նախագծի վերաբերյալ առկա են հետևյալ նկատառումները.
1. Նախագծով հաստատվող հավելվածի 18-րդ կետի համաձայն՝ նախատեսվում է ՀՀ Լոռու մարզի Սպիտակ համայնքի Խնկոյան փողոց 134 շենք հասցեում գտնվող բազմաբնակարան բնակելի շենքից բնակարան նվիրել նաև քաղաքացի Հարթենյան Ալվարդին:
Այս առումով հայտնում ենք, որ Աշխատանքի և սոցիալական հարցերի նախարարի 2022 թվականի սեպտեմբերի 26-ի N ՄՆ/ԱՀ/24319-2022 գրությամբ Վարչապետի աշխատակազմ  ներկայացված տեղեկատվության համաձայն՝ Հարթենյան Ալվարդը եղբոր ընտանիքի հետ ստացել է բնակարանային փոխհատուցում ք. Սպիտակ Կ-5 Ուզբեկական թաղ 8/1 հասցեում և համարվում է համասեփականատեր (կցվում է)։
Վերոգրյալ դիտարկման համատեքստում հայտնում ենք, որ լրացուցիչ հիմնավորման կարիք ունի քաղաքացի Հարթենյան Ալվարդին ևս մեկ անգամ բնակարանային փոխհատուցում տրամադրելու հանգամանքը:
2. Հաշվի առնելով Նախագծին կից ներկայացված ամփոփաթերթում Կադաստրի կոմիտեի դիրքորոշումը՝ առաջարկում ենք Նախագիծը ՀՀ կառավարության քննարկմանը ներկայացնել նվիրվող հողամասի և ընդհանուր օգտագործման ճանապարհի սահմանները և մակերեսները ճշգրտելուց հետո:
	1․ Ընդունվել է
ՀՀ Լոռու մարզպետին ներկայացվել է միջնորդություն ՀՀ Լոռու մարզի Սպիտակ համայնքի ղեկավարի հետ հարցը քննարկելու համար։ Անհրաժեշտության դեպքում Նախագծի խմբագրված տարբերակը կներկայացվի ՀՀ վարչապետի աշխատակազմ։

